सुदूरपश्चिममाथि १० विकेटले एपीएफको जित
प्रधानमन्त्री कप वान डे क्रिकेट अन्तर्गत एपीएफले मंगलबार सुदूरपश्चिममाथि १० विकेटको एकपक्षीय जित निकालेको छ । पहिले ब्याटिङ गरेको सुदूरपश्चिमलाई मूलपानी क्रिकेट मैदानमा ६७ रनमा रोकेपछि एपीएफ सजिलै विजयी बन्यो।
काठमाडौँ — प्रधानमन्त्री कप वान डे क्रिकेट अन्तर्गत एपीएफले मंगलबार सुदूरपश्चिममाथि १० विकेटको एकपक्षीय जित निकालेको छ । पहिले ब्याटिङ गरेको सुदूरपश्चिमलाई मूलपानी क्रिकेट मैदानमा ६७ रनमा रोकेपछि एपीएफ सजिलै विजयी बन्यो।‘प्लेयर अफ द म्याच’ भुवन कार्की २२ रनमा चार विकेट लिएपछि सुदूरपश्चिम २७ ओभरभित्र धरासायी भएको हो । उसका लागि राजु रिजालले मात्र दोहोरो अंक छोए । उनले २४ रन बनाएका थिए ।जवाफमा एपीएफले ११.२ ओभरमा बिना विकेटको क्षतिमा ७० रन बनायो । प्रदीप एैरीले २५ र आसिफ सेखले ४२ रन बनाए । एपीएफको यो लगातार दोस्रो जित हो । यससँगै एपीएफ चार अंकमा समूह ‘ए’ को शीर्ष स्थानमा रह्यो । 